b'\n_START_ARTICLE_\nFrance Leben\n_START_SECTION_\n\xc5\xbdivljenje in delo\n_START_PARAGRAPH_\nDiplomiral je na Filozofski fakulteti v Ljubljani leta 1954. Doktoriral je na zagreb\xc5\xa1ki univerzi leta 1971. Med letoma 1964 in 1966 je \xc5\xa1tudiral na univerzi v Heidelbergu. Bil je Humboldtov \xc5\xa1tipendist. Med letoma 1955 in 1971 je bil zaposlen na In\xc5\xa1titutu za raziskovanje Krasa pri SAZU v Postojni. Nato je bil znanstveni svetnik In\xc5\xa1tituta za arheologijo pri ZRC SAZU v Ljubljani._NEWLINE_Prou\xc4\x8deval je starej\xc5\xa1a prazgodovinska obdobja. Ukvarjal se je tudi s spelearheolo\xc5\xa1kimi raziskavami v \xc5\xa0kocjanskih jamah, Kevdercu, Lubni\xc5\xa1ki jami, Trhlovci in v Mali Triglavci. Bil je sodelavec pri raziskaval rimskega limesa v Sloveniji in pri projektu Arheolo\xc5\xa1ka najdi\xc5\xa1\xc4\x8da Slovenije.'